CELEX: 62008CA0074
Language: lt
Date: 2009-04-23 00:00:00
Title: Byla C-74/08: 2009 m. balandžio 23 d. Teisingumo Teismo (ketvirtoji kolegija) sprendimas byloje (Nógrád Megyei Bíróság (Vengrijos Respublika) prašymas priimti prejudicinį sprendimą) PARAT Automotive Cabrio Textiltetöket Gyártó Kft. prieš Adó- és Pénzügyi Ellenörzési Hivata Hatósági Föosztály Észak-magyarországi Kihelyezett Hatósági Osztály (Šeštoji PVM direktyva — Naujos valstybės narės įstojimas — Mokestis, susijęs su subsidijuojamu įrangos pirkimu — Teisė į atskaitą — Nacionalinės teisės aktuose numatyti apribojimai Šeštosios direktyvos įsigaliojimo momentu — Valstybių narių teisė toliau taikyti apribojimus)

20.6.2009   
            
            
               LT
            
            
               Europos Sąjungos oficialusis leidinys
            
            
               C 141/16
            
         2009 m. balandžio 23 d. Teisingumo Teismo (ketvirtoji kolegija) sprendimas byloje (Nógrád Megyei Bíróság (Vengrijos Respublika) prašymas priimti prejudicinį sprendimą) PARAT Automotive Cabrio Textiltetöket Gyártó Kft. prieš Adó- és Pénzügyi Ellenörzési Hivata Hatósági Föosztály Észak-magyarországi Kihelyezett Hatósági Osztály
   (Byla C-74/08) (1)
   
   (Šeštoji PVM direktyva - Naujos valstybės narės įstojimas - Mokestis, susijęs su subsidijuojamu įrangos pirkimu - Teisė į atskaitą - Nacionalinės teisės aktuose numatyti apribojimai Šeštosios direktyvos įsigaliojimo momentu - Valstybių narių teisė toliau taikyti apribojimus)
   2009/C 141/26
   Proceso kalba: vengrų
   
      Prašymą priimti prejudicinį sprendimą pateikęs teismas
   
   Nógrád Megyei Bíróság
   
      Šalys pagrindinėje byloje
   
   
      Ieškovė: PARAT Automotive Cabrio Textiltetöket Gyártó Kft.
   
      Atsakovė: Adó- és Pénzügyi Ellenörzési Hivata Hatósági Föosztály Észak-magyarországi Kihelyezett Hatósági Osztály
   
      Dalykas
   
   Prašymas priimti prejudicinį sprendimą — Nógrád Megyei Bíróság — 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23; toliau) 17 straipsnio išaiškinimas — Nacionalinės teisės nuostatos, pagal kuriuos subsidijuojamam įrangos pirkimui taikomą mokestį galima atskaityti tik dėl nesubsidijuojamos dalies
   
      Rezoliucinė dalis
   
   
               1.
            
            
               1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas, 17 straipsnio 2 ir 6 dalys turi būti aiškinamos kaip draudžiančios tokias nacionalinės teisės nuostatas, pagal kurias iš viešųjų fondų subsidijuojamo įsigijimo atveju pridėtinės vertės mokestį leidžiama atskaityti tik dėl nesubsidijuotos tokio įsigijimo dalies.
            
         
               2.
            
            
               Šeštosios direktyvos 77/388 17 straipsnio 2 dalimi apmokestinamiesiems asmenims suteikiamos teisės, kuriomis jie gali remtis nacionaliniame teisme norėdami užginčyti su šia nuostata nesuderinamas nacionalinės teisės nuostatas.
            
         
      (1)  OL C 116, 2008 5 9.